
Αρκαλοχώρι, 13/ 11 /2026
Προς: ΜΜΕ
ΔΕΛΤΙΟ ΤΥΠΟΥ

Ανοιχτή ενημερωτική εκδήλωση στο Καστέλλι ενόψει της πρώτης πρόσκλησης ιδιωτικών έργων του Τοπικού Προγράμματος ΤΑΠΤοΚ LEADER Ηρακλείου - Την Πέμπτη 19 Νοεμβρίου, στις 18:00, στο Δημοτικό Κατάστημα Καστελλίου

Ο Δήμος Μινώα Πεδιάδας ενημερώνει ότι την Πέμπτη 19 Νοεμβρίου 2026 στις 18:00, θα πραγματοποιηθεί ανοιχτή ενημερωτική εκδήλωση στο Δημοτικό Κατάστημα Καστελλίου, στο πλαίσιο της επικείμενης 1ης πρόσκλησης για την υποβολή αιτήσεων στήριξης ιδιωτικών έργων του Τοπικού Προγράμματος ΤΑΠΤοΚ LEADER Ηρακλείου (ΣΣ ΚΑΠ 2023-2027) που υλοποιεί η Αναπτυξιακή Ηρακλείου Α.Α.Ε. ΟΤΑ.

Η ανοιχτή ενημερωτική συνάντηση, γίνεται με σκοπό την παρουσίαση των υποπαρεμβάσεων για έργα ιδιωτικού χαρακτήρα που έχουν προκηρυχθεί, τις διαδικασίες υποβολής και αξιολόγησης των αιτήσεων, καθώς και τα σημεία της πρόσκλησης που απαιτούν ιδιαίτερη προσοχή.

 Στην ενημερωτική εκδήλωση μπορούν να συμμετάσχουν:

· Φυσικά και νομικά πρόσωπα ιδιωτικού δικαίου κερδοσκοπικού χαρακτήρα,
· Επιχειρήσεις του Ν.4019/2011 «Κοινωνική Οικονομία και Κοινωνική Επιχειρηματικότητα και άλλες
· Διατάξεις»
· Οικοτέχνες κατά κύριο επάγγελμα αγρότες,
· Φορείς του δημόσιου ή ιδιωτικού τομέα που βάσει καταστατικού διενεργούν κατάρτιση,
· Σχήματα συνεργασίας ομοειδών ή συμπληρωματικών επιχειρήσεων.

